open-index/open-wikipedia-markdown huggingface dataset:
Կաթնախտաչափ

**Կաթնախտաչափ**, կաթնաչափ, անարատ և յուղազրկած կաթի, թանի և շիճուկի խտությունը չափող սարք։

## Նկարագրություն
Արտադրվում է ջերմաչափով և առանց դրա։ Սովորաբար կաթնախտաչափից զոդված, սնամեջ, գլանաձև ապակե խողովակ է՝ 0,001 գ/սմ³ և 0,0005 գ/սմ³ արժեքավոր բաժանմունքներով։ Խողովակի ներքևի լայն մասում տեղադրված է բեռ (կոտորակ, սնդիկ), որը ծառայում է գործիքի քաշը մեծացնելու և ծանրության կենտրոնը կայունացնելու համար։ Խտությունը չափում են կթից 2 ժամ անց՝ կաթի 20° C ջերմաստիճանում։ Կաթը խնամքով խառնում են, այնուհետև ապա կեպատի վրայով դանդաղորեն (փրփուր չառաջացնելով) լցնում են ձեռքում թեթևակի թեք դիրքում պահած չափագլանի մեջ՝ մինչև նրա ծավալի 3/4-ը։ Չափագլանի բարձրությունը պետք է մեծ լինի կաթնախտաչափի երկարությունից, իսկ ներքին տրամագիծը՝ 5 սանտիմետրից ոչ պակաս։ Չափումների համար չոր և մաքուր կաթնախտաչափը դանդաղորեն սուզում են կաթի մեջ մինչև 1,030 թիվը և թողնում են, որ ազատ լողա և չդիպչի գլանի պատերին։ Կաթնախտաչափի կայուն դիրք ընդունելուց հետո գրանցում են նրա ցուցմունքը։ Կաթի ջերմաստիճանի 20±5°C շեղման դեպքում ներմուծում են չափման ուղղում՝ ըստ կաթնախտաչափի խտության սանդղակի։ Եթե կաթի ջերմաստիճանը ցածր է 20°C-ից, ուղղումը հանվում է ցուցմունքից, եթե բարձր՝ գումարվում։

Կատեգորիա:Կաթ
Հոսանք (շարժում)

**Հոսանք**, հայկական ազգայնական քաղաքական շարժում, որը հիմնված է ցեղակրոնության գաղափարների վրա։ Գրասենյակը գտնվում է Երևանում։

Շարժումը Հայաստանում պաշտոնապես գրանցված քաղաքական կուսակցություն չէ։ Ազգային ժողովում քաղաքական ներկայացվածություն չունի։

## Պատմություն
Հոսանքը հիմնադրվել է 2021 թվականին ամերիկահայ Հայկ Նազարյանի կողմից։ 

2024 թվականի հունվարի 1-ին շարժման 15 անդամները հանրահավաք ու քայլերթ են կազմակերպել Գարեգին Նժդեհի ծննդյան առթիվ` Երևանի կենտրոնում։

## Գաղափարախոսություն
Հոսանքը ​​քաղաքական շարժում է, որը առաջնորդվում է ցեղակրոնության և հայկական ազգայնական գաղափարախոսություններով։ Այն չունի որևէ ֆինանսավորում կամ աջակցություն այլ կուսակցությունների կամ քաղաքական շարժումների կողմից ու դրանով զբաղվում են շարժման հիմնադիրը, նրա անդամները և այլ անձինք, որոնք աջակցում են շարժմանը։

Շարժման նպատակն համախմբել հասարակության գաղափարակից անդամներին իր շուրջը և օրինական ճանապարհով հասնել իշխանության, ստեղծել հզոր և ինքնիշխան պետություն, որը պետք է ներառի Հայաստանի պատմական տարածքները, այդ թվում՝ Արցախը, խրախուսել հայրենադարձությունը հայկական սփյուռքից, մերժել օտարերկրացիների անկանոն ներգաղթը, մերժել օտարերկրյա ներդրումները և թույլ տալ միայն Հայաստանի քաղաքացիներին ունենալ սեփականություն, արգելել բոլոր արտասահմանյան լրատվամիջոցները, վերացնել բոլոր օտար ազդեցությունները հայկական մշակույթի վրա ու աջակցել Հայաստանի զինված ուժերի հզորացմանն ու ընդլայնմանը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2021 հիմնադրումներ Հայաստանում
Կատեգորիա:Հակակապիտալիստական կուսակցություններ
Կատեգորիա:Հակակոմունիզմ
Կատեգորիա:Հայաստանի ազգայնական կուսակցություններ
Կատեգորիա:Հայաստանի կուսակցություններ
Կատեգորիա:Հայկական ազգայնականություն
Ուղևորություն դեպի Արարատ

***Ուղևորություն դեպի Արարատ*** (), 2011 թվականի էստոնական վավերագրական ֆիլմ, որի ռեժիսորը, սցենարը և պրոդյուսերը Ռիհո Վեստրիկն է։ Ֆիլմում Վեստրիկը էստոնացի գիտնական Էրկի Թամմիկսաարի հետ ճանապարհորդում է Հայաստան և Թուրքիա՝ 1829 թվականին Արարատ լեռան պատմական վերելքի ժամանակ բալթյան գերմանացի հետախույզ Ֆրիդրիխ Պարրոտի և հայ գրող Խաչատուր Աբովյանի հետքերը հետագծելու համար։ Ֆիլմն իր անունը ստացել է Պարրոտի պատմածից իր արշավախմբի մասին՝ *Ճանապարհորդություն դեպի Արարատ* ( ): Այն ցուցադրվել է 2013 թվականին Երևանի «Ոսկե ծիրան» միջազգային կինոփառատոնում։

## Ծանոթագրություններ

## Արտաքին հղումներ

Կատեգորիա:2011 ֆիլմեր
Կատեգորիա:Արարատ
Կատեգորիա:Էստոնական ֆիլմեր
Կատեգորիա:Թուրքիայում նկարահանված ֆիլմեր
Ռիստո Յանկով

**Ռիստո Յանկով** (, ), մակեդոնացի ֆուտբոլիստ, որը հանդես եկել որպես «Պոլիտեխնիկ» ակումբի դարպասապահ

## Ակումբային կարիերա
Յանկովը «Ռաբոտնիչկիի» առաջին թիմ է տեղափոխվել 2015 թվականին։ 2017 թվականի օգոստոսին վարձակալության է տրվել Մակեդոնիայի երկրորդ դիվիզիոնի «Լոկոմոտիվ» ակումբին, իսկ 2018 թվականի սկզբին վերադարձել է Ռաբոտնիչկի։ Նորամուտը նշել է Մակեդոնիայի Առաջին ֆուտբոլային լիգայում 2018 թվականի փետրվարի 24-ին՝ փոխարինման դուրս գալով 89-րդ րոպեին պաշտպան Անդրեյ Լազարովի փոխարեն, այն բանից հետո, երբ մեկնարկային դարպասապահ Դանիել Բոզինովսկին հեռացվել է խաղադաշտից։ Հանդիպումն ավարտվել է «Ռաբոտնիչկիի» հաղթանակով՝ 2–1 հաշվով։

## Միջազգային կարիերա
2021 թվականի փետրվարին Յանկովն ընտրվել է Պյոտր Միլոշևսկու անվան մարզահամալիրում անցկացվող Հյուսիսային Մակեդոնիայի ազգային հավաքականի կարճաժամկետ ուսումնամարզական հավաքին մասնակցելու։ Հաջորդ ամիս ստացել է իր առաջին պաշտոնական հրավերը ազգային հավաքական` որպես թիմի անդամ  ֆուտբոլի աշխարհի առաջնության 2022 թվականի ընտրական փուլի Ռումինիայի, Լիխտենշտայնի և Գերմանիայի հավաքականների դեմ խաղերի համար։ Նա առաջին անգամ ընդգրկվել է թիմի պահեստայինների կազմում Լիխտեյնշտայնի դեմ խաղում, որը հարկի տակ հաղթանակ է տարել 5-0 հաշվով։ Գլխավոր մարզիչ Իգոր Անգելովսկին 2021 թվականի մայիսի 20-ին Յանկովին հրավիրել է ազգային հավաքական՝ Ֆուտբոլի Եվրոպայի առաջնություն 2020-ի հետաձգված եզրափակչին մասնակցելու համար, որը երկրի առաջին խոշոր միջազգային մրցաշարն էր։

## Ձեռքբերումներ
«**Ռաբոտնիչկի»**
*Մակեդոնիայի գավաթի երկրորդ մրցանակակիր՝ 2015-16
**Պոլիտեխնիկ**
*Ռումինիայի ֆուտբոլի երկրորդ լիգա՝ 2022-23

## Ծանոթագրություններ

 
Կատեգորիա:1998 ծնունդներ
Կատեգորիա:Ապրող անձինք
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռաբոտնիչկիի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Լուկաշ Գարասլին

**Լուկաշ Գարասլին** (; ), սլովակ ֆուտբոլիստ, Պրահայի «Սպարտայի» և Սլովակիայի հավաքականի վինգեր։ Եվրոպայի 2020 և 2024 թվականների առաջնությունների մասնակից։

## Ակումբային կարիերա
Գարասլինը «Լամաչ», «Սլովան» և իտալական «Պարմա» ակումբների սան է։ 2015 թվականի փետրվարի 1-ին «Միլանի» դեմ խաղում նա իր նորամուտը նշեց իտալական A Սերիայում։ Նույն թվականի ամռանը Լուկաշը Գդանսկից տեղափոխվեց լեհական «Լեխիա»։ Օգոստոսի 16-ին Կրակովի «Վիսլայի» դեմ խաղում նա իր նորամուտը նշեց լեհական Էքստրակլասում։ Նույն խաղում Գարասլինը խփեց իր առաջին գոլը «Լեխիայի» կազմում։ 2019 թվականին նա Գդանսկի թիմի հետ դարձել է Լեհաստանի գավաթի հաղթող։ 2020 թվականին Գարասլինը վարձավճարով տեղափոխվեց իտալական «Սասուոլո»։ Փետրվարի 16-ին «Պարմայի» դեմ խաղում նա նորամուտը նշեց իտալական A Սերիայում։ Հուլիսի 8-ին «Բոլոնիայի» դեմ խաղում Լուկաշն իր առաջին գոլը խփեց «Սասուոլոյի» կազմում։ Մրցաշրջանի ավարտից հետո ակումբը գնել է ֆուտբոլիստի տրանսֆերը 1,5 մլն եվրոյով։

2021 թվականի ամռանը Գարասլինը վարձակալվել էր Պրահայի «Սպարտայի» կողմից։ «Վիկտորիա Պլզենի» դեմ խաղում նա իր նորամուտը նշեց Գամբինուս լիգայում։ Հոկտեմբերի 3-ին Պրահայի «Սլավիայի» դեմ դերբիում Լուկաշն իր առաջին գոլը խփեց «Սպարտայի» կազմում։

## Միջազգային կարիերա
2013 թվականին Սլովակիայի պատանեկան հավաքականի կազմում Գարասլինը մասնակցել է Եվրոպայի պատանեկան տնային առաջնությանը։ Մրցաշարում նա մասնակցել է Ավստրիայի, Շվեյցարիայի, Շվեդիայի և Իտալիայի թիմերի դեմ խաղերին։ Նույն թվականին Լուկաշն ԱՄԷ-ում մասնակցել է աշխարհի պատանեկան առաջնությանը։  Մրցաշարում նա մասնակցել է Բրազիլիայի, Հոնդուրասի և ԱՄԷ-ի հավաքականների դեմ խաղերին։

2017 թվականին Սլովակիայի երիտասարդական հավաքականի կազմում Գարասլինը մասնակցել է Լեհաստանում կայացած Եվրոպայի երիտասարդական առաջնությանը։ Մրցաշարում նա մասնակցել է Անգլիայի և Շվեդիայի հավաքականների դեմ խաղերին։

2019 թվականի հունիսի 7-ին Հորդանանի հավաքականի դեմ ընկերական խաղում Գարասլինը նորամուտը նշեց Սլովակիայի հավաքականի կազմում։ Նույն խաղում Լուկաշն իր առաջին գոլը խփեց ազգային թիմի կազմում։ 2021 թվականին Գարասլինը մասնակցեց Եվրոպայի 2020 թվականի առաջնությանը։ Մրցաշարում նա մասնակցել է Լեհաստանի, Շվեդիայի և Իսպանիայի հավաքականների դեմ խաղերին։

### Գոլերը Սլովակիայի հավաքականի կազմում

## Ձեռքբերումներ
;  «Լեխիա» (Գդանսկ)
* Լեհաստանի գավաթակիր՝ 2018/2019
* Լեհաստանի սուպերգավաթակիր՝ 2019

;  «Սպարտա» (Պրահա)
* Չեխիայի չեմպիոն՝ 2022/23

## Ծանոթագրություններ

## Արտաքին հղումներ

* Профиль на ''spor
 
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Իդա Մարկո-Վարգա

**Իդա Մարկո-Վարգա** (շվեդերեն՝ *Ida Marko-Varga․* ծնվ. **Իդա Մատսոն**, ), շվեդ մարզիկ լողորդուհի։ Մասնագիտացել է բատերֆլայ և ազատ ոճով լողում։

Իդան երկու բրոնզե մեդալ է նվաճել կարճ լողավազանում լողի աշխարհի առաջնություններում 2004 և 2006 թվականներին և չորս մեդալ լողի Եվրոպայի առաջնություններում 2002-2016 թվականներին։

2004 -ից 2016 թվականներին  նա մասնակցել է չորս ամառային օլիմպիական խաղերի՝ զբաղեցնելով ութերորդ տեղը Աթենքում 2004 թվականին ( 4 × 200  մ ազատ ոճով փոխանցումալող), ութերորդը՝ նաև Պեկինում 2008 թվականին (դարձյալ 4 × 200 մ ազատ ոճով փոխանցումալող), ութերորդը՝ նաև Լոնդոնում 2012 թվականին ( 4 × 100 մ ազատ ոճով փոխանցումալող) և հինգերորդը՝ Ռիո դե Ժանեյրոյում 2016 թվականին ( 4 × 100 մ  և 4 × 200  մ ազատ ոճով փոխանցումալող)։

## Միջազգային նվաճումներ

## Ծանոթագրություններ

## Արտաքին հղումներ
*ESPN Profile

Կատեգորիա:Շվեդ լողորդներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Աշխարհի առաջնությունների մեդալակիրներ
Կատեգորիա:Շվեդ մարզիկներ
Կատեգորիա:Օլիմպիական մարզիկներ
Կատեգորիա:Բնօրինակում անաղբյուր հոդվածներ
Մարտին Վիտիկ

**Մարտին Վիտիկ** (; ), չեխ ֆուտբոլիստ, «Սպարտա» ակումբի և Չեխիայի հավաքականի պաշտպան։

## Ակումբային կարիերա
Մարտինը սկսել է ֆուտբոլ խաղալ Kralów Dwur թիմում վեց տարեկանից։ 2017 թվականին նա ավարտեց Սպարտա Պրահայի ակադեմիան։ 2020/21 մրցաշրջանից՝ հիմնական թիմի խաղացող։Նա իր նորամուտը «Սպարտայի» կազմում նշել է 2020 թվականի հոկտեմբերի 22-ին Եվրոպա լիգայի խաղում ֆրանսիական «Լիլի» դեմ խաղում՝ փոխարինման դուրս գալով 90-րդ րոպեին Միխալ Սաչեկի փոխարեն։ Նա մասնակցել է նաև դեկտեմբերի 10-ին «Միլանի» հետ հանդիպմանը՝ խաղադաշտ դուրս գալով մեկնարկային կազմում և անցկացնելով ամբողջ հանդիպումը։

Մարտինն իր նորամուտը Չեխիայի առաջնությունում նշել է 2021 թվականի հունվարի 17-ին՝ «Բանիկի» դեմ խաղում։ Դրանում նա նույնպես խաղադաշտում անցկացրեց ամբողջ 90 րոպեն։ Ընդհանուր առմամբ, Մարտինն ընթացիկ մրցաշրջանում անցկացրել է 17 հանդիպում, որոնցից 16-ում հայտնվել է մեկնարկային կազմում։

## Միջազգային կարիերա
Եղել է Չեխիայի երիտասարդական հավաքականների խաղացող։ Նա մինչև 17 տարեկանների հավաքականի ավագն էր։ 2021 թվականի մարտին նա առաջին անգամ հրավիրվեց Չեխիայի երիտասարդական հավաքական՝ անմիջապես մտնելով ֆուտբոլի Եվրոպայի երիտասարդական առաջնության հայտացուցակ։ Նա մրցաշարում անցկացրել է 1 հանդիպում Իտալիայի հավաքականի դեմ, որը միաժամանակ դարձել է նրա դեբյուտը ազգային հավաքականում։ Թիմի հետ նա գրավեց երրորդ տեղը, ինչը չեխերին թույլ չտվեց դուրս գալ խմբից։

2023 թվականի նոյեմբերի 20-ին Մոլդովայի հավաքականի դեմ Եվրոպայի 2024 թվականի առաջնության ընտրական խաղում նա իր նորամուտը նշեց հիմնական ազգային հավաքականի կազմում՝ խաղալով բոլոր 90 րոպեները։

## Ազգային հավաքականի ելույթների վիճակագրություն

## Ծանոթագրություններ

## Աղբյուրներ
* Профиль на сайте «Спарты»
* Профиль на сайте Футбольной ассоциации Чехии
* Профиль на сайте Первой лиги
 
Կատեգորիա:2003 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հունվարի 21 ծնունդներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Չեխիայում ծնվածներ
Կատեգորիա:Պրահա քաղաքում ծնվածներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Զարեհավան (Պարսկահայք)

**Զարեհավան** (՝ **Ախտախանա**), գյուղ Իրանի հյուսիս-արևմուտքում, Պարսկահայաստանում` Արևմտյան Ադրբեջանի Սալմասի շրջանում։ Գտնվում է Սալմաստ քաղաքից մոտ 8 կմ արևելք, արգավանդ հարթավայրում` Ուրմիա (պատմական Կապուտան) լճի նախկին հյուսիսարևմտյան ափից ոչ հեռու։ Բնակչությունը 2006 թվականի մարդահամարի տվյալներով կազմել է ։

Նախկինում եղել է Նոր Շիրականի բդեշխության կենտրոնը, ապա վերածվել գյուղի, դարձել Խոյի խանության Սալմաստի գավառի հայաբնակ գյուղերից մեկը։ 1913 թվականին ունեցել է 50 տուն` 350 հայ բնակիչ։ Այլ տվյալներով Առաջին համաշխարհային պատերազմի տարիներին բնակչությունը կազմել է 80 տուն։ Ունեցել է սուրբ Աստվածածին եկեղեցի` կառուցված 1342 թվականին, վերանորոգված` 1891 թվականին, որը կիսավեր վիճակում պահպանվել է։ Գյուղի հայ բնակչությունը մեծապես տուժել է Առաջին համաշխարհային պատերազմի ժամանակ. ներկայումս բնակիչները քրդեր են։

## Ծանոթագրություններ

Կատեգորիա:Արևմտյան Ադրբեջան նահանգ
Կատեգորիա:Իրանի աշխարհագրություն
Կատեգորիա:Պարսկահայքի բնակավայրեր
Մերթ Մյուլդյուր

**Մերթ Մյուլդյուր** ( ,  ), թուրք և ավստրիացի ֆուտբոլիստ, Ֆեներբախչե» ակումբի և Թուրքիայի ազգային հավաքականի պաշտպան։ Եվրոպայի 2020 և 2024 թվականների առաջնությունների մասնակից։

## Ակումբային կարիերա
Մյուլդյուրը եղել է մայրաքաղաքի «Ռապիդ» ակումբի սան է։ 2018 թվականի մայիսի 13-ին նա իր նորամուտը նշել է ավստրիական Բունդեսլիգայում «Ռեդ Բուլ Զալցբուրգի» դեմ խաղում։ Ամսվա վերջին Մերտը կնքել է իր առաջին պրոֆեսիոնալ պայմանագիրն ակումբի հետ՝ 3 տարի ժամկետով։ 2018 թվականի նոյեմբերի 29-ին ՈՒԵՖԱ-ի Եվրոպայի լիգայի 2018/2019 թթ խաղում Մոսկվայի «Սպարտակի» դեմ խաղում Մերտը խփել է իր առաջին գոլը «Ռապիդի» կազմում ։

2019 թվականի ամռանը Մյուլդյուրը տեղափոխվել է իտալական «Սասուոլո»։ Տրանսֆերային գումարը կազմել է 4,5 մլն. եվրո։ Օգոստոսի 25-ին «Տորինոյի» դեմ խաղում նա իր նորամուտը նշել է Իտալիայի Ա Սերիայում։ 2020 թվականի հուլիսի 1-ին «Ֆիորենտինայի» դեմ խաղում Մերթը խփել իր առաջին գոլը «Սասուոլոյի» կազմում։

2023 թվականի ամռանը Մյուլդյուրը  չորս տարվա պայմանագիր է  կնքել «Ֆեներբախչեի» հետ։ Տրանսֆերային գումարը կազմել է 2,8 մլն. եվրո։ Օգոստոսի 21-ին «Սամսունսպորի» դեմ խաղում նա իր նորամուտը նշել է Թուրքիայի Սուպերլիգայում։ 2024 թվականի հունվարի 10-ին «Կոնյասպորի» դեմ խաղում Մերտը խփել իր առաջին գոլը «Ֆեներբախչեի» կազմում։

## Միջազգային կարիերա
2018 թվականի հոկտեմբերի 11-ին Բոսնիա և Հերցեգովինայի ազգային հավաքականի դեմ ընկերական խաղում Մյուլդյուրը նորամուտը նշել է Թուրքիայի ազգային հավաքականի կազմում։

2021 թվականի նոյեմբերի 13-ին Ջիբրալթարի դեմ ԻՖԱ-ի աշխարհի գավաթ (ընտրական մրցաշար, G խումբ) Մերտը խփել է իր առաջին գոլը ազգային հավաքականի կազմում։

2021 թվականին Մյուլդյուրը մասնակցել է Եվրոպայի առաջնությանը։ Մրցաշարում նա խաղացել է Ուելսի և Շվեյցարիայի դեմ խաղերում։ Նա 2024 թվականի հունիսի 18-ին ՈՒԵՖԱ Եվրո  2024-ում խփել է Թուրքիայի առաջին գոլը՝ Վրաստանի դեմ խաղում։

## Ծանոթագրություններ

## Արտաքին հղումներ
* Профиль на sports.ru
* SK Rapid Profile

Կատեգորիա:Ավստրիացի ֆուտբոլիստներ
Կատեգորիա:Ավստրիացիներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքեր
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Թուրքիայի ֆուտբոլի ազգային հավաքական
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆեներբահչեի ֆուտբոլիստներ
Մոյմիր Խիտիլ

**Մոյմիր Խիտիլ**  (; ), չեխ ֆուտբոլիստ, Պրահայի «Սլավիա» ակումբի և Չեխիայի հավաքականի հարձակվող։ Եվրոպայի 2024 թվականի առաջնության մասնակից.

## Ակումբային կարիերա
Չիտիլը Պրոստեյով և Սիգմա ակումբների շրջանավարտ է։ 2018 թվականի դեկտեմբերի 14-ին Բանիկ Օստրավայի դեմ խաղում Մոժմիրը նորամուտը նշեց վերջինիս հետ։ 2020 թվականի փետրվարի 23-ին Պրահայի «Սպարտա»-ի դեմ խաղում նա խփեց առաջին գոլը Չեխիայի Ֆորտունա լիգայում։ 2021 թվականի ամռանը նա վարձավճարով տեղափոխվեց Պարդուբիցե։ Օգոստոսի 8-ին Մլադա Բոլեսլավի դեմ խաղում նա իր նորամուտը նշեց նոր ակումբում։ Օգոստոսի 21-ին Bohemians 1905-ի դեմ խաղում Մոժմիրը խփեց առաջին գոլը Պարդուբիցեի կազմում։

2023 թվականի մայիսին նա դարձավ Պրահայի «Սլավիա» ակումբի խաղացող՝ պայմանագիր կնքելով մինչև 2027 թվականի հունիսը։ Հուլիսի 22-ին «Հրադեց Կրալովեի» դեմ խաղում նա իր նորամուտը նշեց նոր ակումբի կազմում և գոլ խփեց։ 2024 թվականի փետրվարի 25-ին իր նախկին «Պարդուբիցեի» դեմ խաղում նա իր կարիերայում առաջին հեթ-տրիկը խփեց։

## Միջազգային կարիերա
2022 թվականի նոյեմբերի 16-ին Ֆարերյան կղզիների հավաքականի դեմ ընկերական խաղում Չիտիլը իր նորամուտը նշեց Չեխիայի հավաքականի կազմում և դարձավ դեբյուտային հեթ-տրիկի հեղինակ։

## Ազգային հավաքականի ելույթների վիճակագրություն

## Ծանոթագրություններ

## Աղբյուրներ
* Профиль на сайте «Славии» 
* Профиль на сайте Футбольной ассоциации Чехии 
* Профиль на сайте Первой лиги Чехии 
 
Կատեգորիա:1999 ծնունդներ
Կատեգորիա:Անձինք այբբենական կարգով
Կատեգորիա:Ապրիլի 29 ծնունդներ
Կատեգորիա:Ապրող անձինք
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Պետր Շևչիկ

**Պետր Շևչիկ**  (; ),  չեխ ֆուտբոլիստ, «Սլավիա» ակումբի և Չեխիայի հավաքականի կիսապաշտպան։ Եվրոպայի երկու առաջնության մասնակից (2020 և 2024).

## Ակումբային կարիերա
Շևչիկը կարիերան սկսել է «Սիգմա» ակումբում։ 2014 թվականի մայիսի 11-ին Պրահայի «Սպարտայի» դեմ խաղում նա իր նորամուտը նշեց Սինոտ լիգայում։ Նույն տարվա ամռանը, խաղային փորձ ձեռք բերելու համար, Պետերը վարձավճարով տեղափոխվեց Օպավա։ Օգոստոսի 2-ին Ֆրիդեկ-Միստեկի դեմ խաղում նա իր նորամուտը նշեց Չեխիայի երկրորդ լիգայում։ Նույն խաղում Շևչիկը խփեց իր առաջին գոլը Օպավայի կազմում։ Վարձակալության ավարտից հետո Փիթերը վերադարձավ Սիգմա, որն այդ ժամանակ դուրս էր մնացել էլիտայից։ 2015 թվականին նա օգնեց ակումբին վերադառնալ բարձրագույն դիվիզիոն։ «Բանիկի» դեմ խաղում Շևչիկը խփեց իր առաջին գոլը Sigma-ի կազմում։

2016 թվականի ամռանը Պետրը «Սլովան» տեղափոխվեց Լիբերեցից։ Հուլիսի 28-ին Եվրոպա լիգայի որակավորման փուլի ավստրիական «Ադմիրայի» դեմ խաղում նա իր նորամուտը նշեց նոր թիմում։ Հոկտեմբերի 20-ին Եվրոպա լիգայի խաղում իտալական «Ֆիորենտինայի» դեմ խաղում Սևչիկը խփեց իր առաջին գոլը «Սլովանի» կազմում։

## Ազգային թիմային կարիերա
2017 թվականին Չեխիայի երիտասարդական հավաքականի կազմում Սեւչիկը մասնակցել է Լեհաստանում կայացած Եվրոպայի երիտասարդական առաջնությանը։ Մրցաշարում նա խաղում էր Գերմանիայի հավաքականի դեմ։

## Ազգային հավաքականի ելույթների վիճակագրություն

## Ծանոթագրություններ

## Աղբյուրներ
* Профиль на сайте «Славии»
* Профиль на сайте Футбольной ассоциации Чехии
 
Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Մայիսի 2 ծնունդներ
Կատեգորիա:Մայիսի 4 ծնունդներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Դանիել Վիվիան

**Դանիել Վիվիան Մորենո** (, ), իսպանացի ֆուտբոլիստ, «Ատլետիկ Բիլբաո» ակումբի և Իսպանիայի հավաքականի պաշտպան։

## Ակումբային կարիերա
2021 թվականի օգոստոսի 16-ին Վիվիանը նշել է իր նորամուտը «Ատլետիկ Բիլբաոյի» կազմում Իսպանիայի առաջնության «Էլչեի» դեմ խաղում։  Ավելի ուշ՝ նույն ամսվա ընթացքում, Դանիելը գրանցվել է որպես հիմնական թիմի խաղացող։

## Կարիերան հավաքականում
2024 թվականի մարտի 22-ին Վիվիանը նշել է  իր նորամուտը Իսպանիայի հավաքականի կազմում՝ մեկնարկային կազմում դուրս գալով Կոլումբիայի հավաքականի դեմ ընկերական խաղում։

## Ելույթների Վիճակագրություն
### Ելույթներ ազգային հավաքականում

### Խաղերը և գոլերը հավաքականում

**Ընդհանուր՝ 3 խաղ / 0 գոլ, 2 հաղթանակ, 0 ոչ-ոքի, 1 պարտություն**

## Ձեռքբերումներ
**«Ատլետիկ Բիլբաո»**
* Իսպանիայի գավաթակիր - 2023/24

## Ծանոթագրություններ

 
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Բասկոնիայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Վիտոր Ֆեռեյրա

**Վիտոր Մաշադու Ֆեռեյրա** (, առավել հայտնի է որպես **Վիտինյա** (, ), պորտուգալացի ֆուտբոլիստ, «Պարի Սեն Ժերմեն» ակումբի և Պորտուգալիայի հավաքականի կիսապաշտպան։

## Ակումբային կարիերա
Սանտո Տիրսուի բնիկ Վիտորը իր ֆուտբոլային կարիերան սկսել է «Պովուա դի Լանյոզո» ակումբի ակադեմիայում։  2011 թվականին դարձել է «Պորտու» ֆուտբոլային ակադեմիայի խաղացող։

2019 թվականի օգոստոսի 11-ին նշել է իր նորամուտը «Պորտուի» պահեստային թիմի կազմում պորտուգալական Սեգունդայի՝ Կովիլյանի «Սպորտինգի» դեմ խաղում։

2020 թվականի հունվարի 14-ին նշել է իր նորամուտը «Պորտուի» հիմնական կազմում Պորտուգալիայի Գավաթի խաղարկության քառորդ եզրափակչի՝ «Վարզինի» դեմ խաղում՝ փոխարինելով Լուիս Դիասին։ 2020 թվականի հունվարի 28-ին նշել է իր նորամուտը պորտուգալական Պրիմեյրայի՝ «Ժիլ Վիսենտեի» դեմ խաղում։

2020 թվականի սեպտեմբերի 9-ին վարձավճարով տեղափոխվել է անգլիական «Վուլվերհեմփտոն Ուոնդերերս» ակումբ մինչև 2020/21 մրցաշրջանի ավարտը՝ վարձակալության ժամկետի ավարտին գնելու հնարավորությամբ։

2022 թվականի հունիսի 30-ին 5 տարվա պայմանագիր է կնքել ֆրանսիական «Պարի Սեն-Ժերմենի» հետ, որը նրա տեղափոխության համար վճարել է 40 միլիոն եվրո։

## Կարիերան
2018 թվականին խաղացել է Պորտուգալիայի Մ-17 և Մ-18 հավաքականներում։ 2019 թվականի հուլիսին մասնակցել է Հայաստանում անցկացված մինչև 19 տարեկանների Եվրոպայի առաջնությանը։ Նա Պորտուգալիայի մինչև 19 տարեկանների հավաքականի ավագն էր, որը գրավել է երկրորդ տեղը՝ եզրափակչում պարտվելով իսպանացիներին։

2019 թվականին Պորտուգալիայի մինչև 21 տարեկանների հավաքականի կազմում մասնակցել է Եվրոպայի երիտասարդական առաջնության ընտրական փուլի հանդիպումներին։

## Ձեռքբերումներ
**«Պորտու В»**
* ՈՒԵՖԱ-ի պատանեկան լիգայի հաղթող - 2018/19

**«Պորտու»**
*  Պորտուգալիայի չեմպիոն (**2**) - 2019/20, 2021/22
*  Պորտուգալիայի գավաթակիր - 2019/20

**«Պարի Սեն-Ժերմեն»**
*  Ֆրանսիայի չեմպիոն (**2**) - 2022/23, 2023/24
*  Ֆրանսիայի Սուպերգավաթի հաղթող (**2**) - 2022, 2023

## Ծանոթագրություններ

## Արտաքին հղումներ
* Ֆուտբոլիստի էջը «Պորտուի» պաշտոնական կայքում 
* Ֆուտբոլիստի էջը Պորտուգալիայի ֆուտբոլի ֆեդերացիայի կայքում
 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Տոմի Հորվատ

**Տոմի Հորվատ** (, ), սլովենացի ֆուտբոլիստ, «Շտուրմ» ակումբի և Սլովենիայի հավաքականի կիսապաշտպան։

## Ակումբային կարիերա
Տոմի Հորվատը «Տուրնիշչե», «Մարիբոր» և «Մուրա» ակումբների սան է։ 2018 թվականի հուլիսի 21-ին «Տրիգլավի» դեմ խաղում նշել է իր նորամուտը Սլովենիայի առաջնությունում «Մուրայի» կազմում։ Նոյեմբերի 23-ին «Օլիմպիայի» դեմ խաղում Թոմին դուբլի հեղինակ է դարձել՝ իր առաջին գոլերը խփելով «Մուրայի» կազմում։ 2022 թվականի ամռանը Հորվատը տեղափոխվել է ավստրիական «Շտուրմ»։  Հուլիսի 23-ին «Վոլֆսբերգի» դեմ խաղում նշել է իր նորամուտը ավստրիական Բունդեսլիգայում։ Օգոստոսի 28-ին Վիեննայի «Ռապիդի» դեմ խաղում Թոմին խփել է իր առաջին գոլը «Շտուրմի» կազմում։

## Միջազգային կարիերա
2021 թվականին Հորվատը Սլովենիայի երիտասարդական հավաքականի կազմում Հունգարիայում և Սլովենիայում մասնակցել է Եվրոպայի երիտասարդական առաջնությանը։ Մրցաշարում պահեստային է եղել և խաղադաշտ դուրս չի եկել։ 

2022 թվականի մարտի 29-ին Կատարի հավաքականի դեմ ընկերական խաղում Հորվատը նորամուտը նշեց Սլովենիայի հավաքականի կազմում։

## Ծանոթագրություններ

Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կոպիկո (հրուշակեղեն)

**Կոպիկոն** ինդոնեզական սուրճի և հրուշակեղենի ապրանքանիշ է, որն ի սկզբանե արտադրվել է Ինդոնեզիայում «Mayora Indah» ընկերության կողմից։ Այն անվանվել է Հավայան կղզիներում հայտնաբերված կոպիկո սուրճի հատիկների պատվին։

Ներկայումս այս ապրանքանիշի սուրճը և կոնֆետները վաճառվում են աշխարհի ավելի քան 80 երկրներում։

Ժամանակին կար մատչելի երկրորդ տեսակի քաղցրավենիք, որը կաշրութի պատվին էր և վերահսկվում էր Լոնդոնի KF կաշրութի ֆեդերացիայի կողմից, այժմ դրա արտադրությունը դադարեցվել է։ Այնուամենայնիվ, կաշրութ «Կոպիկո» կոնֆետը դեռ կարելի է գտնել Իսրայելում։

Կոպիկոն օգտագործվել է նաև տիեզերագնացների կողմից Միջազգային տիեզերական կայանում։

## Բաղադրիչներ
Ապրանքը պարունակում է իրական սուրճի հատիկներ։ Բաղադրությունը ներառում է շաքար, գլյուկոզա, բուսական յուղ (արմավենու կամ կոկոսի), սուրճի էքստրակտ (4,9%), կարագ, սոյայի լեցիտին, կարամելի օշարակ, աղ և բնական սուրճի բուրավետիչ։

## Բուրավետիչներ
Առկա են երկու տարբեր համային տեսականի՝ օրիգինալ սուրճ և կապուչինո։

## Կոֆեինի պարունակությունը
Մեծ Բրիտանիայի Kopiko կայքը հայտնում է, որ «4-5 կոնֆետները պարունակում են մեկ բաժակին համարժեք էսպրեսսոյի կոֆեին»՝ սուրճի բնօրինակ համը հաղորդելու համար, մինչդեռ կապուչինոյի համով կոնֆետները պարունակում են «մոտ կես կոֆեին» իսկական սուրճի բուրավետիչում։

Caffeine Informer կայքը գնահատում է բնօրինակ սուրճի բուրավետիչի կոֆեինի պարունակությունը այսպես՝ «մեկ կտորում, մոտ 25 միլիգրամ»։

## Ապրանքներ
### Կոպիկո կոնֆետ
*Օրիգինալ
*Կապուչինո

### Կոպիկո սուրճի բուրավետիչներ
*Kopiko Black
*Kopiko Brown
*Kopiko L.A. (Low Acidic)
*Kopiko Blanca (formerly Café Blanca)
*Kopiko Cappuccino
*Kopiko Caramelo
*Kopiko Zero Sugar
*Dilthough

### Կոպրիկո պատրաստի ըմպելիք
* Kopiko Lucky Day (եփվում է 78&nbsp;°C-ում)

## Ծանոթագրություններ

## Արտաքին հղումներ
* Brand information of Kopiko Candy 
* Brand information of Kopiko Coffee 

Կատեգորիա:Ապրանքանիշեր ըստ արտադրանքի տեսակի
Կատեգորիա:Ապրանքանիշներ
Կատեգորիա:Ապրանքանիշներ ըստ երկրի
Կատեգորիա:Հրուշակեղեն
Սոֆյա Օռ

**Սոֆյա Օռ** (անգլ․՝ Sofia Orr, հունիսի 7, 2005, Պարդես Հաննա-Կարկուր, Իսրայել), հրեա ակտիվիստ։ 2023թ․ հոկտեմբերի 7-ից հրաժարվել է Իսրայելի պարտադիր զինվորական ծառայության անցնելուց իսրայելապաղեստինյան պատերազմի պատճառով, ինչի համար 2024թ․ փետրվարին ձերբակալվել է 20 օրով Նևե Ցադիկում, որը հետագայում երկարացվել է մինչև 85 օր։ Ազատ է արձակվել 2024թ․-ի հունիսին։ Թալ Միտնիկից հետո նա երկրորդ դեռահասն է, ով հրաժարվել է անցնել զինվորական ծառայության Գազայում տեղի ունեցող դեպքերի պատճառով։

## Գործունեություն
Սոֆյա Օռը առաջին աղջիկն է Իսրայելում, ով ձերբակալվել է պարտադիր զինվորական ծառայությունից հրաժարվելու համար։ Նա բազմիցս սպառնալիքներ է ստացել իր որոշման համար մինչ իր ձերբակալությունը։ Օռը միացել է Մեսարվոտ կոչվող թիմին։ Մեսարվոտը այն խմբերից մեկն է, որոնք աջակցում են այն մարդկանց, ովքեր գիտակցաբար հրաժարվում են պարտադիր զինվորական ծառայությունից բարոյական կամ կրոնական արժեքների պատճառով։

Օռը իր որոշումը կայացրել էր դեռևս 15 տարեկանում։ «Եթե ​​ես զինվորագրվեի, ես կմասնակցեի և կնորմալիզացնեի տասնամյակներ տևած բռնության ցիկլը» - նշում է Սոֆյան իր հարցազրույցներից մեկում։ Շատերը նրան անվանում են հակասեմական, դավաճան, եսասեր և միամիտ, սակայն իր մտերիմ մարդիկ աջակցում են իրեն։

«Իմ սերունդը չի ծնվել սպանելու կամ սպանվելու համար, և այստեղ ապագա ունենալու համար մենք պետք է խաղաղություն հաստատենք և կասեցնենք պատերազմը։ Ինչպես կասեցնել՝ առաջնայնություն տալով մարդու իրավունքներին և քաղաքացիների իրավունքներին» - նշում է Օռը։

## Տես նաև
* Իսրայելա-պաղեստինյան պատերազմ (2023-2024)
* Գազա
* Համաս
* Իսրայելի պաշտպանության բանակ

## Ծանոթագրություններ


Կատեգորիա:Ակտիվիզմ
Կատեգորիա:Իսրայելա-պաղեստինյան պատերազմ (2023)
Կատեգորիա:Իսրայելի պաշտպանության բանակ
Կատեգորիա:Հասարակական շարժումներ
Կատեգորիա:Քաղաքական շարժումներ
Օմֆալոս

[մինի|239x239փքս|[Դելֆիի օմֆալոսը]]
**Օմֆալոս** ( — պորտ), հնագույն պաշտամունքային բայթիլ Դելֆիում, համարվում էր Երկրի պորտը, աշխարհի կենտրոնը։ Ապոլլոնին նվիրված այս քարը պահվում էր նրա տաճարում, ուներ մոնոլիտ բլոկի տեսք։ Գտնվում էր ցելայում՝ շրջապատված երկու ոսկե արծիվներով։

## Դիցաբանություն
Հունական դիցաբանության համաձայն՝ Զևսը երկու արծիվ է արձակել աշխարհի արևմտյան և արևելյան ծայրերից և նրանց հանդիպման կետում նետել է քար, որը խորհրդանշում է երկրի կենտրոնը՝ օմֆալոսը (Երկրի պորտ)։

Մեկ այլ առասպելի համաձայն՝ օմֆալոսը հենց այն քարն էր, որը Զևսի փոխարեն կուլ է տվել Կրոնոսը։  Հռոմեական ավանդույթի համաձայն՝ այս քարը կոչվել է *«Ագադիր»*։  Վառոնը նշում է այն ավանդույթը, որ օմֆալը Պիֆոնի՝ դելֆյան սուրբ օձի գերեզմանն էր, այսինքն՝ այն ի սկզբանե տապանաքար էր, որը կարող էր ծառայել որպես շփման կետ ողջերի և մահացածների աշխարհի միջև ՝ հանդես գալով որպես ամբողջ տիեզերքի ճշմարիտ կենտրոն։

## Օմֆալոսի սինդրոմ
Օմֆալոսի սինդրոմի առկայության պայմաններում մարդիկ իրենց համարում են ծնված տիեզերքի կենտրոնում։ Մեզ հասած աշխարհի ամենահին քարտեզը, որը ստեղծվել է մ.թ.ա. 6-րդ դարում, պատկերում է կլոր տարածություն, որի մեջտեղում Բաբելոնն է։

## Տես նաև
*Երկրի պորտ
*Հունական դիցաբանություն

## Ծանոթագրություններ

## Գրականություն
Պավսանիաս, *Էլլադայի նկարագրութոյուն*,  X, 16, 2

## Արտաքին հղումներ
* 

Կատեգորիա:Կրոնական խորհրդանիշներ
Կատեգորիա:Հին հունական դիցաբանություն
Կարմիր թել (փոխաբերություն)

**Կարմիր թել,** փոխաբերություն,  ստեղծագործության, տեքստի, ելույթի հիմնական առանցք, միտք։

## Ծագում
«Կարմիր թելի» հասկացությունն առաջին անգամ ներկայացրել է Գյոթեն «Ընտրովի կապ» վեպում։ Նա բրիտանական նավատորմի իրական թելի օգտագործումից մի փոխաբերություն է ստեղծել, որն այսօր շատ հաճախ օգտագործվում է պատմության մեջ, վեպում կամ իրական կյանքում::
Պատահաբար լսեցինք, որ Անգլիայի ռազմածովային դեպարտամենտում կա այսպիսի կանոն. Թագավորական նավատորմի բոլոր միջոցները, ամենահաստ պարանից մինչև ամենաբարակ պարանը, ոլորվում են այնպես, որ դրա ամբողջ երկարությամբ անցնում է կարմիր թել, որը կարելի է հանել, միայն ամբողջովին քանդելուց հետո, և նույնիսկ պարանի ամենափոքր հատվածից կարող ես հասկանալ, որ այն պատկանում է անգլիական թագին։

Նույն կերպ, Օտտիլիի ամբողջ օրագրում կա կարեկցանքի և գուրգուրանքի կարմիր թել, որը կապում է ամեն ինչ և նշանակալի է ամբողջի համար:
1813 թվականի դեկտեմբերի նավի բժիշկ Ջոն Ֆորբսը անգլիական նավի պարանի մի կտոր է ուղարկել Գյոթեին այն բանից հետո, երբ նա Բրեմենում զրույցի ժամանակ իմացել է, որ Գյոթեն նկատի ուներ այս տեսակի պարանները։ Գյոթեն 1814 թվականի հունվարի 15-ով թվագրված նամակում շնորհակալություն է հայտնել բժշկին՝ ասելով, որ պարանի կտորը նրան հիշեցրել է համաշխարհային ազատ օվկիանոսի հոտը, որը չի վաղուց չի զգացել։ Այդ պարանի կտորը պահվում է Վայմարի դասական հիմնադրամում։

## Օգտագործում
Այն լայն տարածում է գտել գերմաներեն, իսկ ավելի ուշ՝ այլ լեզուներով։ Այս արտահայտությունն օգտագործում է, օրինակ, Ալբերտ Պայքը իր «Բարքեր և դոգմա» աշխատության մեջ. «Այս միտքը կարմիր թելի պես անցնում է...»:

## Տես նաև
* Լիբրետո

## Ծանոթագրություններ

Կատեգորիա:Հռետորություն
Կատեգորիա:Փոխաբերություններ
Կարմիր թել (այլ կիրառումներ)

**Կարմիր թել **, կարող է վերաբերել՝
* Կարմիր թել - փոխաբերություն, ստեղծագործության, տեքստի, ելույթի հիմնական առանցք, միտք
* Կարմիր թել - թալիսման՝ «չար աչքով» առաջացած դժբախտությունից պաշտպանության միջոց
Մարիա Ռոզարիա Օմաջո

**Մարիա Ռոզարիա Օմաջո** (, ), իտալացի դերասանուհի, հեռուստահաղորդավարուհի և գրող։

## Կենսագրություն
Մարիա Ռոզարիա Օմաջոն ծնվել է Հռոմում, 1957 թվականին։ Նա իր հեռուստատեսային նորամուտը կատարել է 1973 թվականին՝ իտալական «Canzonissima» շոուում։ Կինոյում առաջին անգամ նկարահանվել է 1976 թվականին՝ Եվրոհանցագործություն ժանրի «Հռոմը լի է բռնությամբ» ֆիլմում, կուբա-ամերիկացի դերասան Թոմաս Միլիանի կողքին։ Մարիա Ռոզարիա Օմաջոն հետագայում նկարահանվել է բազմաթիվ ֆիլմերում և հեռուստասերիալներում։ Նա նաև ակտիվ ելույթներ է ունեցել տարբեր բեմերում, իսկ 2011 թվականին թատրոնում նշել է իր 25-ամյակը՝ «Omaggio a voi» մենահամերգով ։

Նա եղել է ՅՈՒՆԻՍԵՖի բարի կամքի դեսպան։

Մարիա Ռոզարիա Օմաջոն մահացել է 67 տարեկան հասակում՝ 2024 թվականի հուլիսի 1-ին, երկարատև հիվանդությունից հետո։

## Ծանոթագրություններ

## Արտաքին հղումներ
* 

Կատեգորիա:20-րդ դարի իտալացի գրողներ
Կատեգորիա:21-րդ դարի իտալացի գրողներ
Կատեգորիա:Դերասաններ
Կատեգորիա:Թատրոնի դերասաններ
Կատեգորիա:Իտալացի գրողներ
Կատեգորիա:Իտալացի դերասաններ
Կատեգորիա:Իտալացի դերասանուհիներ
Կատեգորիա:Իտալացի կին գրողներ
Կատեգորիա:Կինոդերասաններ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Նեապոլ քաղաքում ծնվածներ
Կատեգորիա:Իտալացի ռեժիսորներ
Կատեգորիա:Կին կինոռեժիսորներ
Ֆրանսիշկու Կոնսեյսան

**Ֆրանսիշկու Ֆերնանդես դա Կոնսեյսան** (, ), հայտնի է նաև որպես **Չիկո Կոնսեյսան** (), պորտուգալացի ֆուտբոլիստ, «Պորտո» ակումբի և Պորտուգալիայի ազգային հավաքականի հարձակվող։

Կոնսեյսանը Պորտուգալիայի երիտասարդների նախկին ֆուտբոլիստ է, որը ներկայացնում է իր երկիրը պատանեկան տարբեր մակարդակներում՝ լինելով մինչև 21 տարեկանների թիմի անդամ, որոնք 2021 թվականի Եվրոպայի մինչև 21 տարեկանների առաջնությունում զբաղեցրել են երկրորդ տեղը։ Իր առաջնելույթը միջազգային մեծահասակների կազմում կատարել է 2024 թվականին։

## Ակումբային կարիերա
Կոնսեյսանը ծնունդով Կոիմբրայից է։ Նա իր ֆուտբոլային կարիերան սկսել է Լիսաբոնի Սպորտինգի երիտասարդական ակուբում, ութ տարեկան հասակում։ Սպորտինգի ակադեմիայում վեց տարի անցկացնելուց հետո նա 2017 թվականին տեղափոխվել է «Պադրոենսե»։ Մեկ տարի անց նա դարձել է Պորտոյի ֆուտբոլային ակադեմիայի խաղացող։ 2020 թվականի օգոստոսին նա ստորագրել է իր առաջին պրոֆեսիոնալ պայմանագիրը «Պորտոյի» հետ։ 2021 թվականի փետրվարի 13-ին նա իր նորամուտը նշել է «Պորտոյի» հիմնական կազմում՝ փոխարինման դուրս գալով Պորտուգալիայի Պրեմիեր լիգայի «Բոավիստայի» դեմ խաղում։ Չորս օր անց՝ 2021 թվականի փետրվարի 18-ին, նա նշել է իր նորամուտը ՈՒԵՖԱ-ի Չեմպիոնների Լիգայում՝  փոխարինման դուրս գալով Յուվենտուսի դեմ 16-րդ տուրի խաղում և դարձել Ռուբեն Նևիշից հետո «Պորտոյի» երկրորդ խաղացողը Չեմպիոնների լիգայում ։

2022 թվականի հուլիսի 21-ին նա տեղափոխվել է Ամստերդամի «Այաքս»՝ ակումբի հետ կնքելով հինգ տարվա պայմանագիր։

## Կարիերան ազգային հավաքականում
Խաղացել է Պորտուգալիայի մինչև 16, 17, 18 և մինչև 21 տարեկանների հավաքականներում։

2024 թվականի մարտի 26-ին նա իր նորամուտը նշել է Պորտուգալիայի հիմնական ազգային հավաքականի կազմում Սլովենիայի հավաքականի դեմ խաղում։

2024 թվականի հունիսի 18-ին Եվրոպայի առաջնությունում նա 92-րդ րոպեին խփել է իր առաջին գոլը ազգային հավաքականի կազմում՝ հաղթանակ տանելով Չեխիայի հավաքականի նկատմամբ։

## Անձնական կյանք
Ֆրանսիշկուն հայտնի պորտուգալացի ֆուտբոլիստ և ֆուտբոլային մարզիչ Սերժիո Կոնսեյսանի որդին է

## Կարիերայի վիճակագրություն
### Ակումբ

### Հավաքական

: *Միավորների սյունակը ցույց է տալիս հաշիվը Կոնսեյսաոյի յուրաքանչյուր գոլից հետո*

## Ձեռքբերումներ
* Պորտուգալիայի չեմպիոն (2021/2022 թթ)

## Նշումներ


## Ծանոթագրություններ


## Արտաքին հղումներ
* Профиль футболиста на официальном сайте ФК «Порту»
* Профиль футболиста на сайте Португальской футбольной федерации

 
Կատեգորիա:Այաքսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Քերրի Ըն

**Քերրի Ըն** ( иер. 吳家麗, cant.-rus. Յուն Կալայ․ ), հոնկոնգյան դերասանուհի։ Մասնակցել է ավելի քան 20 հեռուստասերիալների և 40 ֆիլմերի նկարահանումներին։ Ընը համբավ է ձեռք բերել առաջին հերթին էրոտիկ՝ III կատեգորիայի ֆիլմերում իր դերակատարումներով։ Նա ամենից հաճախ խաղացել է դժվարին բախտի տեր, դաժան ու ճակատագրական կանանց դերեր։ Ընդ որում՝ երբեք մերկ հանդես չի եկել, չնայած նկարահանվել է բազմաթիվ անկողնային տեսարաններում։

Արժանացել է «Ոսկե ձի » մրցանակի՝ «Լավագույն դերասանուհի» անվանակարգում  (1993) և Հոնկոնգի կինոմրցանակի՝ «Կանացի երկրորդ պլանի դերի լավագույն կատարում» անվանակարգում (1999) ։

## Կենսագրություն
Ծնվել է 1963 թվականին Հոնկոնգում, հասարակ ընտանիքում։ Դպրոցի ավարտական դասարանում սովորելիս՝ 1981 թվականին, TVB հեռուստաալիքի հայտարարությանը հետևելով՝ մասնակցել է լսումների՝ դերասանական դասընթացներ ընդունվելու նպատակով։ Եվ  հաղթել է մրցույթում, որին 30 տեղի համար մի քանի հազար դիմորդ էր մասնակցում։ Նա մի քանի տարի աշխատել է հեռուստատեսությունում՝ ստանալով փոքր, երբեմն էլ՝ աննշան դերեր հեռուստասերիալներում։

Սկզբում նրան քննադատում էին արտաքինի համար։ Բայց  համբավի ձեռքբերմանը զուգահեռ՝ դերասանուհու արտաքինի քննադատությունը աստիճանաբար մարեց։

24 տարեկանում  Ընը հեռուստատեսությունից անցում է կատարել կինո, որտեղ նրա առաջին մեծ դերը եղել է « Քաղաքը կրակի մեջ » ֆիլմում։ Դրանից հետո նա սկսել է խաղալ հիմնականում գլխավոր դերեր։ 1993 թվականին «Կնոջ մնացորդները» խորագիրը կրող, III կատեգորիայի թրիլլերում իր դերի համար նա առաջադրվել է հեղինակավոր «Ոսկե ձի» կինոմրցանակի և արժանացել այդ մրցանակին։

Հետագա տարիներին նա ավելի շատ նկարահանվել է երկրորդական դերերում, բայց 2000 թվականից  հազվադեպ էր խաղում։

2015 թվականին Քերրին հանդես է եկել որպես կինոռեժիսոր՝ Շիրլի Յունի հետ համատեղ նկարահանելով «Հրեշտակի շշուկներ» III կատեգորիայի թրիլլերը, որում  նաև խաղացել է որպես դերասանուհի։

## Ֆիլմագրություն

## Ծանոթագրություններ

## Արտաքի հղումներ

* Քերրի Ընը  հոնկոնգյան կինոյի տվյալների բազայում (չինարեն, անգլերեն)
* Քերրի Ընը Chinesemov-ում (անգլերեն)
* Քերրի Ընը Movie Douban-ում (չինարեն)
* http://popfiction.com/handsoftime/html/she/carrie.html 

* Մահացու Լոլիտա Քերրի Ընը (անգլերեն) 

## Գրականություն
* 

Կատեգորիա:1963 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Կինոդերասաններ
Կատեգորիա:Հոնկոնգցի դերասաններ
Սամեթ Աքայդին

**Սամեթ Աքայդին** (, ), թուրք ֆուտբոլիստ, Պանատինաիկոս ակումբի և Թուրքիայի ազգային հավաքականի պաշտպան։

## Ակումբային կարիերա
Եղել է «Իդմանոկաջի», «Տրաբզոնսպոր» և «Բոլուսպոր» ակումբների սան։

2013 թվականին նա պայմանագիր է կնքել «Արսինսպորի» հետ, որի կազմում իր նորամուտը նշել է նույն տարում։ 2014 թվականին նա լքել է ակումբը և 5 մրցաշրջան հանդես է եկել Թուրքիայի երկրորդ և երրորդ լիգաներում հանդես եկող  «Սանջաքթեփե» և «Շանլըուրֆասփոր» ակումբներում։ 2019 թվականին Ակայդընը պայմանագիր է կնքել «Կեցիորենգուկու» ակումբի հետ։ Թուրքիայի առաջին լիգայում նա իր նորամուտը նշել է «Էսքիշեհիրսպորի» դեմ խաղում։ Հոկտեմբերի 5-ին «Ստամբուլսպորի» դեմ խաղում Սամեթը խփել է իր առաջին գոլը «Կեցիորենգուչուի» կազմում։ 2021 թվականի սկզբին Ակայդինը տեղափոխվեց «Ադանա Դեմիրսպոր»։ Հունվարի 23-ին «Բուրսասպորի» դեմ խաղում նա իր նորամուտը նշեց նոր թիմում։ Մրցաշրջանի վերջում խաղացողն օգնել է ակումբին հասնել էլիտա։ Սեպտեմբերի 18-ին Ռիզեսփորի դեմ խաղում նա իր նորամուտը նշել է Թուրքիայի Սուպերլիգայում։ 2022 թվականի փետրվարի 14-ին Բեշիքթաշի դեմ խաղում Սամեթը խփել է իր առաջին գոլը «Ադանա Դեմիրսպորի» կազմում։

### Ֆեներբախչե
2023 թվականի դեկտեմբերի 4-ին Աքայդինը տեղափոխվել է «Ֆեներբախչե»։ Հունվարի 15-ին «Այինթափի» դեմ խաղում նա իր նորամուտը նշել է նոր թիմում։ Իր դեբյուտային մրցաշրջանում խաղացողն օգնել է ակումբին նվաճել Թուրքիայի գավաթը։

#### Պանատինաիկոս (վարձակալություն)
2024 թվականի սկզբին Աքայդինը  վարձավճարով տեղափոխվել է հունական Պանատինաիկոս։ Հունվարի 21-ին «Աստերասի» դեմ խաղում նա իր նորամուտը նշել է Հունաստանի Սուպերլիգայում։

## Կարիերան ազգային հավաքականում
2022 թվականի նոյեմբերի 19-ին Աքայդինը իր նորամուտը նշել է Թուրքիայի ազգային հավաքականի կազմում Չեխիայի հավաքականի դեմ ընկերական խաղում։

2024 թվականի Եվրոպայի առաջնության խմբային փուլում Աքայդինը ինքնագոլ է խփել Թուրքիա-Պորտուգալիա խաղում։

## Կարիերայի վիճակագրություն
### Ակումբ

### Հավաքական

## Մրցանակներ
#### «Ֆեներբախչե»

* Թուրքիայի Գավաթ․ 2022-23

#### «Պանաթինաիկոս»
* Հունաստանի Գավաթ․ 2023-24

## Ծանոթագրություններ


## Նշումներ


Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Ֆեներբահչեի ֆուտբոլիստներ
Տոնա Բրաուն

**Տոնա Բրաուն** (, ), ամերիկացի ջութակահար, մեցցո-սոպրանո, համարվում է առաջին տրանսգենդեր կինը, որը ելույթ է ունեցել Նյու Յորք Քարնեգի հոլ համերգային դահլիճում։ Նա դարձել է առաջին աֆրոամերիկացի տրանսգենդեր կինը, որը ելույթ ունեցել Ամերիկայի նախագահի համար։

## Կենսագրություն
Փոքր տարիքում Բրաունը իր գենդերային ինքնության հետ կապված դժվարություններ է ունեցել։ Նա իրեն անվանել է «անդրոգին» երեխա՝ արտաքին տեսքով մասամբ արական և մասամբ իգական։

10 տարեկանից սկսել է ջութակ նվագել, հաճախել է «Գավառական արվեստի դպրոց»։ Բրաունը պաշտոնապես կրթություն է ստացել Շենանդոայի երաժշտական ​​կոնսերվատորիայում, որտեղ սովորել է ջութակի կատարում այլ գործիքների հետ։

## Կարիերա
Տոնա Բրաունը ընդգրկվել է «Tranny Road Show» մուլտիմեդիա շրջագայության խմբում, որը բաղկացած է տրանսգենդեր արտիստներից։ 2006 թվականի ապրիլին նա խմբի հետ շրջագայել է Ֆլորիդայից Կանադա։ Բրաունն ընտրվել է Սպիտակ տան կողմից երգելու ԱՄՆ-ի օրհներգը՝ նախկին նախագահ Բարաք Օբամայի համար։
2011 թվականին որպես կատարող ելույթ է ունեցել «Out Music Awards» երաժշտական մրցույթում։

2014 թվականի հունիսի 25-ին Բրաունը ելույթ է ունեցել ամերիկյան Քարնեգի հոլ համերգային դահլիճում։

2015 թվականին Բրաունը հայտնվել է ԼԳԲՏ+ արտիստներին ներկայացնող «What We Stand For» լիամետրաժ վավերագրական ֆիլմում։

## Ծանոթագրություններ

## Արտաքին հղումներ

* 
* 

 
Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի օպերային երգիչներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի մեցցո-սոպրանոներ
Կատեգորիա:Ամերիկացի ջութակահարներ
Կատեգորիա:Երաժիշտներ այբբենական կարգով
Կատեգորիա:Մեցցո-սոպրանոներ
Ադրիան Ռուս

**Ադրիան Ռուս** (, ), ռումինացի ֆուտբոլիստ, «Պիզա» ակումբի և Ռումինիայի հավաքականի պաշտպան։ Վարձավճարով հանդես է գալիս «Պաթոս» ակումբում։

## Ակումբային կարիերա
Ծնվել է 1996 թվականի մարտի 18-ին Սաթու-Մարե քաղաքում։ Ֆուտբոլով սկսել է զբաղվել Հունգարիայում՝ «Ֆեհերդյարմատ» ակումբում, որի կազմում էլ իր նորամուտը նշել է մեծահասակների ֆուտբոլում՝ մասնակցելով 14 հանդիպման։

Այս թիմում իր խաղով գրավել է երկրի երկրորդ դիվիզիոնի «Բալմազույվարոշ» ակումբի մարզչական շտաբի ներկայացուցիչների ուշադրությունը, որին միացել է 2016 թվականի փետրվարին։ Բալմազույվարոշի ակումբում խաղացել է իր խաղային կարիերայի հաջորդ երկուսուկես մրցաշրջանները։ «Բալմազույվարոշի» կազմում անցկացրած ժամանակի մեծ մասը եղել է թիմի պաշտպանության հիմնական խաղացողը և 2017 թվականին օգնել է թիմին գրավել երկրորդ տեղը և դուրս գալ բարձրագույն դիվիզիոն։ Այնտեղ հաջորդ տարի անցկացրել է 30 խաղ, բայց չի կարողացել փրկել թիմին դուրս մնալուց։

Դրանից հետո Ռուսը վերադարձել է հայրենիք՝ դառնալով «Սեպսի» ակումբի խաղացող։ Մինչև 2019 թվականի հունիսի 20-ը ակումբի կազմում ազգային առաջնությունում անցկացրել է 14 հանդիպում։

2022 թվականի օգոստոսի 1-ին Ռուսը չորս տարվա պայմանագիր է կնքել իտալական «Պիզայի» հետ։ 2023 թվականի օգոստոսի 14-ին Ռուսը վարձավճարով տեղափոխվել է  Կիպրոսի «Պաֆոս»՝ գնման իրավունքով։

## Կարիերան հավաքականում
2018 թվականից ներգրավվել է Ռումինիայի երիտասարդական հավաքականի հանդիպումներին, նրա կազմում մեկնել է Իտալիայում կայանալիք Եվրոպայի 2019 թվականի երիտասարդական առաջնությանը։

Մինչև 21 տարեկանների մրցաշարի ավարտից հետո Ռուսը առաջին անգամ հրավիրվել է Ռումինիայի մեծահասակների հավաքական և 2019 թվականի սեպտեմբերի 8-ին այնտեղ կատարել է իր նորամուտը՝ մասնակցելով Եվրո-2020-ի որակավորման փուլի՝ Մալթայի դեմ խաղին (1։ 0)։

## Ծանոթագրություններ

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Ֆուտբոլի պաշտպաններ
Տոմաշ Սուսլով

**Տոմաշ Սուսլով** (, ), սլովակ ֆուտբոլիստ, իտալական «Էլլաս Վերոնա» ակումբի և Սլովակիայի հավաքականի կիսապաշտպան։

## Ֆուտբոլային կարիերա
Ֆուտբոլով սկսել է զբաղվել հայրենի Սպիշսկա-Նովա-Վես քաղաքում, տասներեք տարեկանում տեղափոխվել է Պրեշով քաղաքի «Տատրան» թիմ, որտեղ նրան նկատել են հոլանդական «Գրոնինգենի» սկաուտները, որի ակադեմիա նա ընդունվել է 16 տարեկանում։ 2019 թվականի օգոստոսի 22-ին թիմի հետ կնքել է երեք տարվա պայմանագիր։ 2019/20 մրցաշրջանում սկսել է ներգրավվել հիմնական թիմի հետ մարզումներին։ 2020 թվականի փետրվարի 22-ին նշել է իր նորամուտը Էրեդիվիզիում «ՎՎՎ-Վենլոյի» դեմ խաղում՝ հանդիպման 87-րդ րոպեին փոխարինելով Ազոր Մատուսիվային։ Հաջորդ մրցաշրջանում սկսել է անընդհատ հայտնվել դաշտում որպես փոխարինող խաղացող։ 2020 թվականի սեպտեմբերի 13-ին ՊՍՎ-ի հետ խաղի 30-րդ րոպեին փոխարինել է Արյեն Ռոբենին, իսկ 53-րդ րոպեին գրավել մրցակցի դարպասը։

Հանդես է եկել Սլովակիայի պատանեկան հավաքականներում։  Հետագայում սկսել է հանդես գալ երիտասարդական հավաքականում։  2020 թվականի նոյեմբերի 18-ին նշել է նորամուտը հիմնական հավաքականում Չեխիայի հավաքականի դեմ Ազգերի լիգայի խաղում՝ 62-րդ րոպեին փոխարինելով Ալբերտ Ռուսնակին։

## Ծանոթագրություններ

 
Կատեգորիա:Գրոնինգենի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Ֆուտբոլի կիսապաշտպաններ
Էլհան Կաստրատի

**Էլհան Կաստրատի** (, ), ալբանացի ֆուտբոլիստ, իտալական «Չիտադելլա» ակումբի և Ալբանիայի ազգային հավաքականի դարպասապահ։

## Ակումբային կարիերա
Էլհան Կաստրատին ֆուտբոլով սկսել է զբաղվել 2009 թվականին՝ 12 տարեկանում, ալբանական «Թեուտա» ակումբի պատանեկան ակադեմիայում։ 2012/2013 մրցաշրջանում նա ընդգրկվել է առաջին թիմի հայտացուցակում՝ մասնակցելու առաջնության երկու և ազգային գավաթի խաղարկության 4 հանդիպումների։ 2014 թվականի փետրվարի 1-ին տեղափոխվել է «Ռենատո Կուրի Անգոլանա» երիտասարդական թիմ, որը հանդես էր գալիս Աբրուցցի մարզի ռեգիոնալ լիգայում։

2014 թվականի հուլիսի 1-ին Կաստրատին տեղափոխվել է իտալական «Պեսկարա» ակումբ, որտեղ սկսել է հանդես գալ նրա երիտասարդական թիմում՝ Պրիմավերայի 2014/2015 մրցաշրջանում անցկացնելով 8 հանդիպում։  2015/2016 մրցաշրջանում Կաստրատին ընդգրկվել է առաջին թիմի կազմում Իտալիայի գավաթի մեկ խաղում և Բ սերիայի երկու խաղերում։

2016 թվականի հուլիսի 14-ին Կաստրատին վարձավճարով մինչև մրցաշրջանի ավարտը տեղափոխվել է Պրո լիգայի «Պյաչենցա» թիմ։ Այնտեղ նա Միրկո Միորիից հետո երկրորդ դարպասապահն էր, իսկ մյուս երկու դարպասապահներն էին «Ռոմայի» նախկին խաղացող Իվան Պելիցոլին և երիտասարդ խաղացող Ստեֆանո Դուդիեսը։ Կաստրատին իր նորամուտը պրոֆեսիոնալ մակարդակում նշել է 2016 թվականի դեկտեմբերի 18-ին՝ «Պրատոյի» դեմ խաղի 51-րդ րոպեին փոխարինելով հարձակվող Անդրեա Ռազիտիին․ դա տեղի է ունեցել այն բանից հետո, երբ «Պիացենցայի» դարպասապահ Միրկո Միորին հեռացվել է խաղադաշտից։

2017 թվականի հունվարի 26-ին Կաստրատին մինչև մրցաշրջանի ավարտը վարձավճարով տեղափոխվել է «Թեուտա»։ Հունիսի 29-ին՝ մրցաշրջանի ավարտից հետո, որի ընթացքում Կաստրատին ԱՊԼ-ում անցկացրել էր 13 հանդիպում, «Պեսկարան» և «Թեուտան» պայմանավորվել են, որ Կաստրատին վարձավճարով կմնա նաև 2017/2018 մրցաշրջանի համար։

2020 թվականի հունվարի 29-ին Կաստրատին պայմանագիր է կնքել իտալական Բ սերիայի «Տրապանի» ակումբի հետ։

## Կարիերան հավաքականում
Կաստրատին առաջին անգամ Ալբանիայի մինչեւ 17 տարեկանների հավաքական է հրավիրվել մարզիչ Ջեմալ Մուստեդանագիչի կողմից՝ մասնակցելու 2012 թվականի օգոստոսին Ռումինիայում կայացած ընկերական մրցաշարին։

2022 թվականի հունիսի 13-ին Էլհան Կաստրատին Ալբանիայի գլխավոր հավաքականի կազմում իր նորամուտը նշել է Էստոնիայի հետ ընկերական խաղում, որն ավարտվել է 0:0 հաշվով։

## Ծանոթագրություններ

 
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Պիաչենցայի ֆուտբոլիստներ
Կատեգորիա:Տրապանիի ֆուտբոլիստներ
Կատեգորիա:Ֆուտբոլի դարպասապահներ
Յակուբ Կիվյոր

**Յակուբ Պիտեր Կիվյոր** (, ), լեհ ֆուտբոլիստ, Լոնդոնի «Արսենալի» և Լեհաստանի հավաքականի պաշտպան։  2022 թվականի աշխարհի առաջնության և 2024 թվականի Եվրոպայի առաջնության մասնակից։

## Ակումբային կարիերա
Կիվյորրը լեհական «Տիխիի» սան է։ 2016 թվականի ամռանը գործակալի օգնությամբ տեղափոխվել է բելգիական «Անդերլեխտի» ակադեմիա։ Թիմի հետ դարձել Է Բելգիայի երիտասարդական լիգայի չեմպիոն։ 2019 թվականի հունվարին Յակուբը տեղափոխվել է Պոդբրեզովի «Ժելեզիարնե» ակումբ, որը հանդես էր գալիս Սուպերլիգայում։ 2019 թվականի փետրվարի 16-ին պրոֆեսիոնալ ֆուտբոլում նշել է նորամուտը «Նիտրայի» դեմ առաջնության խաղում՝ խաղադաշտ դուրս գալով մեկնարկային կազմում և անցկացնելով բոլոր իննսուն րոպեները։ 2019 թվականի մարտի 2-ին խփել է իր կարիերայի առաջին ոլը՝ գրավելով «Տրենչինի» դարպասը։ Ընդհանուր առմամբ, մրցաշրջանում անցկացրել է 14 հանդիպում։  Թիմի հետ միասին չի կարողացել մնալ Սուպերլիգայում՝ զբաղեցնելով վերջին տեղը  խմբում։

2019 թվականի օգոստոսին Յակուբը տեղափոխվել է Սլովակիայի մեկ այլ ակումբ՝ «Ժիլինա»։ 2019 թվականի օգոստոսի 10-ին նշել է իր նորամուտը «Ռուժոմբերոկի» դեմ խաղում՝ 78-րդ րոպեին փոխարինելով Լուկաշ Յանոշիկին։ Ընդհանուր առմամբ, մրցաշրջանում անցկացրել է 13 հանդիպում՝ մնալով հիմնականում փոխարինող խաղացող։  Պարբերաբար հանդես է եկել երկրորդ թիմում երկրորդ լիգայում։  Թիմի հետ նվաճել է արծաթե մեդալներ։ 2020/2021 մրցաշրջանում դարձել է հիմնական թիմի խաղացող՝ անցկացնելով 30 հանդիպում, որոնցից 29-ը սկսել է հիմնական կազմում։

2021 թվականի օգոստոսի 31-ին տեղափոխվել է իտալական «Սպեցիա», որը նրա համար վճարել է մեկուկես միլիոն եվրո։ Պայմանագիրը կնքվել է 4 տարով։  2021 թվականի դեկտեմբերի 1-ին Ա Սերիայում նորամուտը նշել է «Ինտերնացիոնալեի» դեմ խաղում՝ խաղադաշտ դուրս գալով մեկնարկային կազմում և անցկացնելով ամբողջ հանդիպումը։ Ընդհանուր առմամբ, նա 22 հանդիպում է անցկացրել մրցաշրջանում՝ 21-ում խաղադաշտ դուրս գալով մեկնարկային կազմում։

2023 թվականի հունվարի 23-ին Յակուբ Կիվյորը տեղափոխվել է Լոնդոնի «Արսենալ» ակումբ։

## Կարիերան հավաքականում
Հանդես է եկել Լեհաստանի բոլոր տարիքի պատանեկան և երիտասարդական հավաքականներում։ 2022 թվականի հունիսի 11-ին նշել է  նորամուտը Լեհաստանի ազգային հավաքականում՝ Նիդերլանդների հավաքականի դեմ Ազգերի լիգայի խաղում խաղադաշտ դուրս գալով թիմի մեկնարկային կազմում և անցկացնելով ամբողջ հանդիպումը, որն ավարտվել է 2:2 հաշվով։ Մասնակցել է 2022 թվականի ֆուտբոլի աշխարհի առաջնությանը։ Նոյեմբերի 22-ին նշել է իր նորամուտը այնտեղ Մեքսիկայի հավաքականի դեմ խաղում։

## Ձեռքբերումներ
**«Արսենալ» Լոնդոն**
* Անգլիայի սուպերգավաթակիր - 2023

## Ծանոթագրություններ

## Արտաքին հղումներ
* Ֆուտբոլիստի էջը «Արսենալի» կայքում
* 

Կատեգորիա:Արսենալի ֆուտբոլիստներ
Կատեգորիա:Ժիլինայի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Անդերլեխտի ֆուտբոլիստներ